# data[].attributes.body
Genre : Space Westerns โฟกัสที่ดาวเพียงดวงเดียว

Ref : Zoids, Trigun, Cowboy Bebop, Mandalorian , Wild Arms , Cannon Busters

Disclaimer : แท็คนี้เอาไว้เล่นส่วนตัวกับเพื่อน เอาไปดัดแปลงเล่นได้ ห้ามนำไปทำการค้าใดๆ

AU นี้เป็น AUเดียวกันกับนักขุดทองอวกาศ Galoradium แต่อยู่ห่างไกลจากกันมาก และคนละยุค

ทุกชื่อที่ตั้งในAUนี้เป็น Placeholder Name ที่คิดว่าใกล้เคียงกันที่สุด อาจมีการเปลี่ยนชื่อ

# data[].attributes.body
นิทานที่ภายในมีเนื้อหาว่าด้วยเรื่องของมนุษย์ที่ย้ายถิ่นที่อยู่หาดาวดวงใหม่ แต่ดาวที่พบแม้จะมีน้ำแต่ไร้สิ่งมีชีวิต อากาศร้อนและหนาวสุดขั้วจนอยู่ไม่ได้นาน แต่ผู้ถือเมล็ดทนความเจ็บปวดนั้นเพื่อก้าวลงไปยังดาวดวงนั้น พวกเขาโปรยเมล็ดพันธุ์ลงบนดินของดาวดวงนั้น และต้นไม้ ต้นหญ้าก็งอกเงยขึ้นจากดิน เห็ด แม่น้ำ ก้อนเมฆ และสัตว์ต่างๆก็ปรากฏขึ้น  และมนุษย์ก็ได้อยู่ที่นั่นอย่างมีความสุขตลอดไป

ฮีโร่ในวัยเด็กคือเหล่านักบุกเบิก แต่เมื่อเติบโตขึ้น ความจริงนั้นก็ได้ปรากฏ และมันไม่ได้เป็นเช่นนั้น

# data[].attributes.body
ในยุคที่มนุษย์ออกตามหาดวงดาวดวงใหม่ที่จะอยู่อาศัย ช่วงยุคบุกเบิกอวกาศ ได้มีการค้นพบดาว Sponger ที่มีสัญญาณของแหล่งน้ำในระบบสุริยะใกล้เคียงกับระบบสุริยะของโลก มันเคยเป็นดาวไร้สิ่งมีชีวิต เต็มไปด้วยทะเลทราย แต่ทรัพยากรที่ซุกซ่อนอยู่หมาะสมต่อการดำรงชีวิตอย่างยิ่ง จึงเกิดโปรเจคมากมายที่จะเตรียมตัวเดินทางไปยังดาวดวงนั้น เช่น Project Laikia ที่ส่งสิ่งมีชีวิตตัวอย่างไปทดลองอยู่อาศัย  และ Project Seed ที่่นำพามนุษย์ไปบุกเบิกดาวดวงนั้น

Project Seed คือโครงการที่จะนำพามนุษย์ลงไปปักหลักตั้งฐานบนดาวดวงนั้นด้วยเทคโนโลยีที่ล้ำสมัยยิ่งกว่าโปรเจคบุกเบิกในช่วงต้นอย่างมากมาย โดยการนำเครื่องปรับสภาพแวดล้อมมากมายฝังลงไปใต้ผืนโลก ทั้งดึงน้ำที่ซ่อนอยู่ขึ้นมาใช้งาน กลั่นและกรองความเป็นพิษออกให้มนุษย์สามารถอยู่อาศัยได้

ทว่าหลังจากที่บุกเบิกในช่วงแรก ก็เกิดปัญหาขึ้นจากโปรเจคนี้ โดยมีสาเหตุหลักจากการลดงบการลงทุนเบื้องหลัง ทำให้มีกบฏ Scion กำเนิดขึ้น นำโดยอดีตหน่วย Seed จำนวนหนึ่ง ทำให้โปรเจคหยุดชะงักกลางคัน  ความสำเร็จเพียง 20%ของดวงดาว ทำให้สภาพดาวส่วนมากยังคงเป็นทะเลทรายดั่งเก่า

ยานอวกาศทั้งหลายที่เดินทางมายังดาวดวงนี้ได้ร่วงหล่นจากสงครามกบฏ การหวนกลับสู่อวกาศโดยไม่มีจุดหมายเป็นเรื่องยาก เป้าหมายที่ทำได้มีเพียงดวงจันทร์สองดวง ซึ่งถูกยึดเป็นฐานของกลุ่มกบฏ Scion

ไม่มีตัวเลือกหนี มีเพียงตัวเลือกที่จะต่อสู้ ดงรงชีวิตบนดาวดวงนี้ท่ามกลางสงครามการเมืองเพื่อแย่งชิงทรัพยากรมากมาย ระหว่างเมืองที่บุกเบิกสำเร็จ เมืองยานอวกาศยักษ์ และ Scion

ช่วงเวลาของแท็คนี้ คือหลังเกิดปัญหาเรื่องกบฏไปประมาณ 150 ปี หรือ 3 ช่วงอายุคน

# data[].attributes.headline
ลักษณะดาว Sponger

# data[].attributes.subject
ลักษณะดาว Sponger

# data[].attributes.body
Sponger เป็นดาวทะเลทรายสีออกเหลืองและเทาเมื่อมองจากอวกาศ

# data[].attributes.body
ผิวบนของดวงดาวส่วนมากเป็นทะเลทราย กลางวันร้อนจัด กลางคืนหนาวจัดจนหิมะตก หิมะนั้นละลายเป็นน้ำดื่มได้ แต่อาจมีสารพิษตกค้างหากดื่มทุกวัน(ไม่เป็นพิษในทันที แต่เป็นในระยะยาว) โดยเฉพาะจุดที่ห่างไกลจากเมืองบุกเบิกจะมีอากาศที่เหวี่ยงติดลบและร้อนอบอ้าว อากาศเบาบางดั่งอยู่บนภูเขา มนุษย์บุกเบิกช่วงแรกจะต้องสวมชุดพะรุงพะรังเพื่อรักษาอุณหภูมิและหายใจ มี 70% ของดาวดาว ถูกเรียกว่ามหาสมุทรแห่งความตาย

หากอยู่ในรัศมีเมืองบุกเบิก จะถูกลดความเอ็กตรีมของสภาพอากาศลง จนไม่พบหิมะ แต่ก็ยังมีร้อนและหนาวเหมือนทะเลทรายโลกปกติ มีอยู่ 30%ของผืนดาว จนถูกโยงให้เป็นทวีป เรียกว่า ทวีป Sprout ซึ่งชุกชุมไปด้วยเมืองที่ถูกบุกเบิกสำเร็จ

พายุทรายและแผ่นดินไหวเป็นภัยพิบัติที่หาพบได้ง่ายบนดาวดวงนี้ สภาพอากาศที่หิมะตกบ่อยทำให้การบินสูงอาจไม่เป็นที่นิยมเท่าไรนัก

# data[].attributes.body
ภายใต้ทะเลทรายมีช่องลมมากมายเกิดขึ้นใต้ผืนดาวเสมือนฟองน้ำ บ้างก็ถล่มได้ง่าย บ้างก็แข็งแกร่งกำเนิดขึ้นมาหลายพัน หลายล้านปี ใต้ดินมักเรืองแสงสลัวจากเหล่าสัตว์บุกเบิก มีความชุ่มชื้นที่มากขึ้นตามความลึกที่มากขึ้น แต่ภายใต้นั้นเต็มไปด้วยอากาศพิษและน้ำที่พร้อมกรรโชกทุกสิ่งในเส้นทางให้หายไป  อีกทั้งยังเป็นที่อยู่อาศัยของสัตว์ร้ายมากมายจากโปรเจคอดีตกาล ไม่มีใครกล้าเสี่ยงที่จะลงไปอาศัยใต้นั้นนานๆ มันเป็นเสมือนเขาวงกตแห่งความตายที่อาจไม่สามารถหวนกลับขึ้นมาได้   ที่นี่คือที่ๆหน่วย Seed ในอดีตเคยต้องเผชิญ ทั้งเจ็บปวด ลำบากบากบั่นตลอดการเดินทาง จบลงด้วยการเสียสละตัวตนเพื่อกลายเป็นคอร์ของเมืองบุกเบิกทั้งหลาย  ยังคงมีความลึกลับอีกมากมายให้เปิดเผยในพื้นที่ส่วนนี้  ทั้งสัตว์บุกเบิกที่ไม่เคยพบเห็นมาก่อน หรือเศษซากอดีตโปรเจคต่างๆที่อาจเคยเกิดขึ้นมาก่อน

พื้นที่รอบๆเมืองบุกเบิกได้แปรเปลี่ยนพื้นที่ใต้ดินเหล่านั้นให้เป็น "ดิน" และ "ทะเลสาบ" แยกจากกัน รวมถึงสร้างความหลากหลายได้ และทำให้อากาศทั้งหมดบริสุทธิ์ เหมาะสมต่อการอยู่อาศัย

ว่ากันว่าหากการบุกเบิกสำเร็จ100% ดาวดวงนี้จะมีมหาสมุทรและผืนทวีปได้ดั่งโลกต้นกำเนิด

การเปลี่ยนดาวร้างให้กลายเป็นโลกใบใหม่จำเป็นต้องใช้เทคโนโลยีสุดล้ำที่เรียกว่านาโนเทคโนโลยี หนึ่งในนั้นถูกสร้างให้เป็นคอร์ ซึ่งมีหน้าที่ปรับสภาพพื้นผิวโลก อากาศรอบๆ น้ำรอบๆ  รวมถึงดึงดูดพลังงานจากที่ต่างๆมาใช้งาน  แต่การวางคอร์จะต้องลงไปยังจุดใต้ดินที่ค่อนข้างอันตราย เพื่อให้พบน้ำที่ซ่อนอยู่และดึงขึ้นมาใช้ได้

# data[].attributes.headline
เมืองบุกเบิก

# data[].attributes.subject
เมืองบุกเบิก

# data[].attributes.body
เมืองบุกเบิกที่ทำการบุกเบิกสำเร็จนั้นมีความหรูหราดั่งเมืองหลวง สามารถปลูกพืชพันธุ์อาหาร เลี้ยงสัตว์ ทำฟาร์มได้อย่างเฟื่องฟู ผู้คนต่างต้องการเข้ามาอยู่อาศัยจนเกือบแออัด ทว่าเมืองเองก็ต้องจัดการทรัพยากรให้ชาวเมืองของตน จนต้องขับไล่ผู้คนส่วนเกินมากมายออกไปผ่านระบบเงินและภาษี

ทว่าเมืองบุกเบิกบางเมืองเองก็ถูกปกครองโดยโจร ผู้มีอำนาจประหลาด นักการเมืองแปลกๆ จนเมืองดูไม่มีราศีหรือความปลอดภัยเท่าไรนัก เมืองบุกเบิกจะมีหน่วย Thorn แอบคอยปกป้องดูแลอย่างลับๆ

สามารถคิดชื่อเมืองบุกเบิกได้อย่างอิสระ  ชื่อเมืองนั้นคือชื่อเดียวกันกับ Seed ที่สละตัวตนให้เมืองแห่งนี้

# data[].attributes.headline
เมืองยานอวกาศ

# data[].attributes.subject
เมืองยานอวกาศ

# data[].attributes.body
เมืองที่ยานอวกาศลงจอดหรือตกโดยเสียหายน้อย มันมีบรรยากาศเหมือนถูกย้อนกลับไปเสมือนยุคบุกเบิกเหมืองในช่วง 1800 ซึ่งเป็นเมืองที่รายล้อมไปด้วยทะเลทราย ผืนดินผืนน้ำที่ไม่แน่นอนต่อการอยู่อาศัย  มีความอิสระและป่าเถื่อนไปตามสภาพแวดล้อม

ยานอวกาศมักถูกแยกส่วนเพื่อสร้างเป็นบ้านเมือง ขนาดของเมืองมักมีขนาดเล็ก อาจเป็นเพียงหมู่บ้าน ขึ้นอยู่กับว่าคอร์ของยานนั้นสามารถช่วยการดำรงชีวิตของมนุษย์ได้มากแค่ไหน เมืองยานอวกาศนั้นเชื่อกันว่าไม่สามารถอยู่ได้นาน และจะล่มลายในซักวัน มนุษย์จะต้องพึ่งพาเมืองบุกเบิกในที่สุด เมืองยานอวกาศบางเมืองจะมีหน่วย Thorn แอบคอยปกป้องดูแลอย่างลับๆ

สามารถคิดชื่อเมืองยานอวกาศได้อย่างอิสระ  ขนาดเมืองขึ้นอยู่กับความเสียหายของยานอวกาศ มักเป็นหมู่บ้าน

# data[].attributes.body
ยานอวกาศที่ตกลงสู่พื้นและเสียหายหนักกลายเป็นซากที่แทบไร้ผู้รอดชีวิต ไม่สามารถฟื้นฟูกลับมาเป็นเมืองได้ มันมักกลายเป็นโบราณสถานที่ผู้คนเข้ามาแย่งชิงทรัพยากรกัน ส่วนมากถูกครอบครองโดยเมืองบุกเบิกหรือเมืองยานอวกาศใกล้ๆ

# data[].attributes.headline
เมืองบุกเบิกร้าง

# data[].attributes.subject
เมืองบุกเบิกร้าง

# data[].attributes.body
เมื่อมีเกิดก็มีดับเมืองบุกเบิกร้างเป็นเมืองที่เคยเฟื่องฟู แต่คอร์หลักของเมืองถูกดึงออก จนเกิดมลภาวะอากาศพิษ สภาพอากาศรุนแรง การโจมตีของสัตว์ร้ายที่มากับอากาศพิษ และการทรุดตัวของผืนดิน ทำให้ผู้คนในเมืองอาจป่วยล้มตายจากอากาศ หรืออพยพหนีไปยังเมืองอื่นในที่สุด ละทิ้งสมบัติมากมายไว้ในเมืองที่เต็มไปด้วยซากปรักหักพัง กลายเป็นสถานที่ๆสัตว์ร้ายเข้าอยู่อาศัย

เมืองบุกเบิกร้างจะมีชื่อเดียวกับ Shell ที่ตื่นขึ้น เป็นของคู่กัน

# data[].attributes.headline
ดวงจันทร์ Orchid

# data[].attributes.subject
ดวงจันทร์ Orchid

# data[].attributes.body
เป็นที่ๆมียานอวกาศลำหนึ่งจอดอยู่และถูกใช้เป็นเมืองอาศัยของ Scionกลุ่มหัวรุนแรง นอกยานอวกาศไม่สามารถหายใจได้ จึงจำเป็นต้องอยู่ที่นี่เท่านั้น และไม่มีอาหาร จะสังเคราะห์ขึ้นเหมือนตอนที่ยังอาศัยอยู่บนอวกาศ จึงมีแต่อาหารที่ไม่อร่อย จืดๆ พื้นๆ เดิมๆ  Scion ส่วนมากเลือกที่จะกลับลงไปยังดาว Sponger เพราะอาหารนั้นเป็นเรื่องใหญ่

# data[].attributes.headline
ดวงจันทร์ Cactus

# data[].attributes.subject
ดวงจันทร์ Cactus

# data[].attributes.body
ดวงจันทร์ที่เป็นทะเลทรายเหมือน Sponger แต่ไม่มีน้ำ ไม่เหมาะกับการอยู่อาศัยเช่นกัน มียานอวกาศของ Scion กลุ่มไม่สุงสิงกับมนุษย์ จอดอยู่ ร่วมกับหน่วย Thorn  ซึ่งก็ไม่สุงสิงกับ Scion หัวรุนแรงเช่นกัน แถมต่อต้านเสียด้วย พวกเขาใช้ชีวิตไปวันๆส่งผลกระทบใดๆต่อมนุษย์น้อยที่สุด

# data[].attributes.headline
เทคโนโลยีโดยรวม

# data[].attributes.subject
เทคโนโลยีโดยรวม

# data[].attributes.body
เทคโนโลยีของมนุษย์ที่ลงมาอาศัยบนดาว Sponger สูงกว่าโลกปัจจุบันอยู่เล็กน้อย แต่เพราะหัวกะทิมากมายถูก Scion  จับตัวไป และข้อจำกัดทางทรัพยากร  ต่อให้มีความรู้ก็ไม่สามารถขึ้นไปยังอวกาศหรือย้ายไปยังดาวดวงอื่นได้เองแต่อย่างใด  มันเป็นเรื่องขององค์กรยักษ์ใหญ่ที่จะทำเรื่องเช่นนั้น มิใช่ชาวบ้านที่สามารถเอื้อมถึงได้  และพวกเขาตั้งใจที่จะปรับปรุงดาวให้อยู่อาศัยได้ก่อนมากกว่าออกไปตามหาดาวดวงใหม่ มีความเป็นไปได้ที่มนุษย์จากโลกเก่าจะตามมาที่นี่อีกกลุ่มในอีกพันปีข้างหน้า พวกเขาจะต้องเตรียมรับมือมัน

แหล่งพลังงานที่พอหาได้ง่ายที่สุดคือพลังงานแสง ความร้อนและน้ำ แต่ทรัพยากรณ์ในการสร้างวงจรไฟฟ้าค่อนข้างแพง ทำให้นักประดิษฐ์ระดับชาวบ้านส่วนมากย้อนกลับไปพัฒนาอุปกรณ์ไอน้ำมาใช้ในชีวิตประจำวันเพื่อประหยัดค่าเงิน

นาโนเทคโนโลยีคือเทคโนโลยีสูงสุดที่มีในยุคนี้ แต่ส่วนมากจะเป็นการทำในโปรแกรมเดียว เช่นชุดป้องกันทั่วไป เสื้อผ้า อาวุธที่ทำให้ย่อส่วนพกพาได้ อันซึ่งชาวบ้านสามารถพอจะจับต้องได้ แต่ก็แพงมาก มักได้มาจากการค้นซากยานอวกาศเสียมากกว่า ทว่าก็มีนาโนเทคโนโลยีอีกชนิดที่เปลี่ยนแปลงรูปร่างไปตามโปรแกรมที่ลง มักถูกเรียกว่า"คอร์" นั่นคือสิ่งที่หรูที่สุดที่มีได้

# data[].attributes.body
เสื้อผ้าของชาวบ้านส่วนใหญ่ถักทอจากไหมที่เพาะปลูกในเมืองบุกเบิก และขนสัตว์ที่มากับยานอวกาศ ชุดส่วนใหญ่จึงเป็นชุดที่เหมาะสมต่อสภาพอากาศกึ่งทะเลทราย  ผ้าคลุมมักใช้ในการป้องกันแสงแดดความร้อนและลม เสื้อคอเต่าเพื่อรักษาอุณหภูมิในช่วงหนาวเย็นกลางคืน

ในชนชั้นสูงอาจถักทอจากนาโนเทคโนโลยีระดับล่างซึ่งมีคุณสมบัติเพิ่มขึ้น ทำให้สามารถสวมใส่ชุดรูปแบบใดก็ได้ตามแฟชั่นที่สนใจ และส่วนใหญ่พวกเขาจะเลือกชุดที่ดูเรียบร้อยตามฐานะ เผื่อพบปะต่อผู้คนที่เป็นทางการ เช่นเสื้อเชิร์ท ชุดสูท ยูนิฟอร์ม หรือชุดที่เป็นเอกลักษณ์ให้กับตนเอง น่าเสียดายที่ชุดนาโนเทคโนโลยีเหล่านี้มักไม่มีการใส่ลวดลายเพื่อประหยัดพื้นที่การใช้โปรแกรม จึงหาสวมใส่ได้ในราคาถูกลง แต่ก็แพงดังของหรูอยู่ดี

# data[].attributes.body
พวกเขามีรถยนตร์ใช้เสมือนยุคปัจจุบันซึ่งปกติเคยถูกใช้ในยานอวกาศยักษ์ แต่รถที่ใช้งานได้จริงส่วนมากคือรถของทางทหาร ซึ่งก็คือรถJeep รถกระบะ รถตะลุยต่างๆ ทำให้รถหรูอื่นๆ แทบไม่เหลือผลิตซักเท่าไรนัก และที่นิยมที่สุดคือมอเตอร์ไซด์บิคไบค์ ซึ่งมีล้อรถขนาดใหญ่ข้ามทะเลทรายได้ ยานโฮเวอร์บอร์ด หรือยานบินก็มีเช่นกัน ทว่าเพราะข้อจำกัดทางทรัพยากร และสภาพอากาศ ทำให้มันกลายเป็นสิ่งสิ้นเปลือง ไม่สามารถพึ่งพาระยะยาวได้ จะพบใช้งานกันเฉพาะในเมืองบุกเบิกเท่านั้น

นอกจากจักรกลแล้ว อาจมีการใช้สัตว์ทั้งสัตว์จากโลกเก่า และสัตว์บุกเบิกมาช่วยเหลือ บางครั้งก็มีการไล่จับสัตว์บุกเบิกที่ตัวใหญ่เยี่ยงไดโนเสาร์เพื่อนำมาใช้ลากสิ่งต่างๆ

ระหว่างเมืองบุกเบิกด้วยกันมักมีการสร้างเส้นทางคาราวาน หรืออาจสร้างรถไฟขนส่งระหว่างกัน แต่แทบไม่มีเมืองบุกเบิกไหนยอมสร้างทางรถไฟไปให้ถึงเมืองยานอวกาศเว้นเสียแต่จะเป็นทางผ่าน

# data[].attributes.body
อาวุธถูกพัฒนาขึ้นในระดับสูงก็จริง แต่เนื่องจากข้อจำกัดทางทรัพยากรเช่นเคย ปืนบางชนิด มีราคากระสุนแต่ละนัดแทบจะทานอาหารได้มื้อหนึ่ง ทำให้ชาวบ้านล้มเลิกการใช้อาวุธเทคโนโลยีสูง และหวนกลับคืนสู่อาวุธยุคเก่าที่มีประสิทธิภาพเช่นหน้าไม้ อาวุธระยะสั้นอย่างฉมวกที่อาจดัดแปลงให้พกพาได้ง่าย หรือปืน Revolver โลหะธรรมดาๆไร้วงจรไฟฟ้า

เหลือเพียงโจรและชนชั้นสูง และทหารต่างๆที่ยังคงถือครองอาวุธสุดล้ำ สูงสุดที่พบได้คือนาโนเทคโนโลยี ซึ่งเป็นเทคโนโลยีจิ๋ว  ก่อตัวเป็นอุปกรณ์ต่างๆที่เปลี่ยนสภาพไปตามโปรแกรมที่ติดตั้งได้  การติดตั้งหลายโปรแกรมในกับนาโนเทคโนโลยีจะต้องเป็นรุ่นที่ถูกเรียกว่า "คอร์" ในการปรับเปลี่ยนหลากหลายรูปร่าง ซึ่งราคาจะแพงมากที่สุด

# data[].attributes.headline
นาโนเทคโนโลยีและคอร์

# data[].attributes.subject
นาโนเทคโนโลยีและคอร์

# data[].attributes.body
นาโนเทคโนโลยี คือเทคโนโลยีสูงสุดที่มนุษย์ได้สร้างขึ้น พวกมันมีขนาดเล็กจิ๋วและเรียงตัวเป็นอุปกรณ์ต่างๆตามโปรแกรมที่เซ็ตเอาไว้  นั่นหมายถึงว่าหากมีการใส่โปรแกรมอื่นใดเข้าไป พวกมันจะเปลี่ยนรูปลักษณ์ไปตามลักษณะที่จำเป็นต่อการทำงาน เช่นโปรแกรมทำลาย สามารถกลายเป็นปืนหรือดาบได้ เป็นต้น

นาโนเทคโนโลยีทั่วไปจะรับคำสั่งเพียงไม่กี่คำสั่ง ไม่สามารถทำอะไรซับซ้อนได้ ทว่า คอร์ คือกลุ่มก้อนนาโนเทคโนโลยีที่มีการกักเก็บข้อมูลแบบเชื่อมโยงต่อกัน ทำให้สามารถรับโปรแกรมขนาดใหญ่เข้ามาได้  คอร์ ถูกนำไปใช้สร้างอุปกรณ์ที่มีขนาดใหญ่และซับซ้อน เช่นยานอวกาศ อุปกรณ์บุกเบิกมากมาย  ทำให้กลายเป็นยานอวกาศที่เปลี่ยนรูปร่างได้บ้าง อุปกรณ์ขนาดใหญ่ที่ร่นตัวลงพกพาได้ก็เป็นไปได้

คอร์รุ่นล่าสุดมีความสามารถในการเลียนแบบอุปกรณ์ง่ายๆที่สัมผัสมาก่อน และนำมาใช้งานในภายหลังแทนการเขียนโปรแกรมส่งลงไป  ไม่มีเทคโนโลยีใดที่ดีที่สุดในการหาสภาพแวดล้อมที่เหมาะสมกับบมนุษย์เท่ามนุษย์เอง เช่นนั้นสิ่งที่ถูกสร้างขึ้นจากเทคโนโลยีคอร์รุ่นล่าสุดคือหน่วย Thorn และหน่วย Seed อันเป็นการใช้คอร์นั้นๆ ในการเลียนแบบโปรแกรมมนุษย์ต้นแบบ และทำงานดั่งมนุษย์

# data[].attributes.headline
สัตว์บุกเบิก

# data[].attributes.subject
สัตว์บุกเบิก

# data[].attributes.body
ในครั้งแรกที่ดวงดาวถูกค้นพบ มันเป็นดวงดาวที่ไร้สิ่งมีชีวิตอย่างแท้จริง ทว่าโปรเจคแรกที่ทำการบุกเบิกไปนั้น คือโปรเจคไลก้า  ซึ่งได้ทำการส่งสัตว์ตัวอย่างมากมาย ทั้งเชื้อเซลล์เดียว ไปจนถึงสัตว์ที่ใกล้เคียงกับมนุษย์ ไปอยู่อาศัยบนดาวดวงนั้นก่อนเพื่อยืนยันแทนมนุษย์  ท้ายที่สุดก็ได้ผลสรุปว่าเป็นดวงดาวที่เหมาะสมต่อการอยู่อาศัย

ทว่าหลังจบโปรเจคไลก้าไป สัตว์ตั้งต้นเหล่านั้นก็วิวัฒนาการกลายมาเป็นสัตว์ท้องถิ่นของดาว Sponger กลายเป็นทั้งอุปสรรคในการสำรวจและตัวช่วยในการอยู่รอดของมนุษย์ พวกมันถูกเรียกว่า "สัตว์บุกเบิก" โดยสัตว์บุกเบิกบางชนิด อย่างแมงกระพรุนนั้น ก็ยังคงสายพันธุ์เดียวกันกับที่ค้นพบบนโลกเก่าอย่างน่าอัศจรรย์

สามารถจินตนาการสัตว์ขึ้นมาได้เอง โดยอิงจากสัตว์ของโลกเก่าได้เลย สัตว์ที่พัฒนาการในดาวดวงนี้คือเหล่าสัตว์ที่ไร้กระดูกสันหลัง หรือสัตว์มีกระดูกภายนอก (exoskeleton)  เช่นปู แมงดา หนอน แมลง ที่มักมีขนาดใหญ่ขึ้น หรือมีความสามารถแปลกๆมากขึ้น อาจได้รับความสามารถคล้ายกับสัตว์มีกระดูกสันหลังอื่นบนโลกด้วยวิวัฒนาการแบบ Divergent

# data[].attributes.headline
สัตว์บุกเบิกตัวอย่าง

# data[].attributes.subject
สัตว์บุกเบิกตัวอย่าง

# data[].attributes.body
ยานอวกาศยักษ์นั้นไม่ได้ขนเพียงมนุษย์ แต่ได้ทำการขนสัตว์หลากหลายชนิดที่จำเป็นต่อมนุษย์มายังดาวแห่งนี้ด้วย พวกมันก็คือสัตว์ที่พบได้ทั่วไปในโลกมนุษย์ เช่นอูฐ ม้า ลา สุนัข แมว นก และสัตว์อื่นๆ   แม้ว่าจะไม่ได้มีการนำแมลงสาปหรือยุงที่น่ารำคาญมาที่ดาวแห่งนี้ด้วย แต่สัตว์บุกเบิกที่คล้ายๆกันก็มีอยู่แล้ว

# data[].attributes.body
เป็นไปได้ที่จะมีหุ่นยนต์กระป๋องต่างๆที่ถูกสร้างโดยมนุษย์ ไม่จำเป็นต้องใช้เทคโนโลยีสูงสุด แต่ก็นับว่าเป็นการใช้ทรัพยากรสิ้นเปลืองสำหรับดาวดวงนี้

คอร์ คือนาโนเทคโนโลยีที่ล้ำที่สุดที่ถูกสร้างขึ้นให้สามารถเลียนแบบโปรแกรมการทำงานของอุปกรณ์ต่างๆเอาไว้ในตัวของมันและกลายเป็นอุปกรณ์นั้นๆได้

โดยรุ่นล่าสุดนั้นสามารถเลียนแบบข้อมูลโปรแกรมของสิ่งมีชีวิตได้ แต่ก็จำเป็นต้องใช้ขนาดคอร์ที่ใหญ่พอๆกับสิ่งมีชีวิตเหล่านั้น และคอร์เหล่านี้จะต้องมีคีย์คอร์เล็กๆสำหรับเปลี่ยนโปรแกรมของตนในยามที่โปรแกรมมนุษย์หรือสัตว์ที่เลียนแบบนั้นไม่จำเป็นต้องใข้งานแล้ว

มนุษย์ที่เกิดจากคอร์ จะมีชีวิต ลมหายใจ มีเลือด การป่วย การเติบโตเสมือนมนุษย์จริง ซึ่งทำให้คอร์เติบโตขยับขยายสเป็คของตนไปด้วย สามารถบาดเจ็บพิการได้ แต่ก็รักษาได้ด้วยการรีเซ็ตโปรแกรม หรือเลียนแบบโปรแกรมใหม่อีกครั้ง  และมีความอึด แข็งแรงมากกว่ามนุษย์จริง

เมื่อมนุษย์ที่เกิดจากคอร์ได้รับความเสียหายสาหัส โปรแกรมการเจริญเติบโตจะหยุดทำงานในช่วงนั้นตลอกไปจนกว่าจะรีเซ็ตโปรแกรมใหม่ ทำให้มนุษย์จักรกลหยุดนิ่งที่ช่งงอายุดังกล่าว  มันกลายเป็นข้อบ่งชี้ถึงความเก๋าของมนุษย์คอร์คนนั้น ร้อยทั้งร้อย ยิ่งร่างกายมีอายุมากเท่าไหร่ ยิ่งมีฝีมือการต่อสู้และเอาตัวรอดได้สูงกว่ามนุษย์คอร์ที่มีอายุหยุดนิ่งที่น้อย  อายุต่ำสุดของร่างกายพวกเขาคือ14ปี และสูงสุดคือ 80 ปี

แม้จะเป็นจักรกล แต่ความสามารถต่างๆเองก็ไม่ได้มากไปกว่ามนุษย์บางคนเท่าไรนัก เพราะคอร์จักรกลเหล่านี้เองก็เลียนแบบความผิดพลาดของความเป็นมนุษย์มาด้วยเช่นกัน

# data[].attributes.headline
หน่วย Thorn องครักษ์หนาม

# data[].attributes.subject
หน่วย Thorn องครักษ์หนาม

# data[].attributes.body
เกิดจากคอร์ขนาดใหญ่ที่มีการลงทุนสูง โดยเลียนแบบโปรแกรมกับผู้ร่วมโครงการที่เติบโตแล้ว และรับรู้มาโดยตลอดว่าตนคือคอร์ที่เปลี่ยนแปลงมา รู้จักแฝดต้นฉบับโปรแกรมของตน  คอร์เริ่มต้นของพวกเขาคืออุปกรณ์อาวุธป้องกันตัวและยานจู่โจม  พวกเขาสามารถปลดล็อคระบบของตนเองได้ครึ่งหนึ่งตามต้องการ โดยเสกอาวุธออกมาจากตัวได้  การกลายเป็นยานจะต้องสละตัวตนโดยใช้ คีย์คอร์ ปลดล็อคโปรแกรมเริ่มต้น

หน้าที่ของพวกเขาคือการปกป้องชีวิตมนุษย์บนยานอวกาศ และปกป้องชีวิตมนุษย์ในเมืองบนดวงดาว   และหน่วย Seed เองก็ถูกจัดอยู่ในหมวดมนุษย์ที่พวกเขาปกป้องด้วยเช่นกัน

พวกเขาถูกจัดให้เป็นหน่วยลับ และเป็นครูสอนหน่วย Seed ที่ถูกสร้างขึ้นเป็นรุ่นถัดไปในราคาที่ถูกกว่า

ทว่าหลังจากที่เกิดเรื่องกบฏขึ้น พวกเขาก็ไม่สามารถปกป้องยานอวกาศได้ทั้งหมด บ้างก็ยังทำหน้าที่ต่อกับมนุษย์ในเมือง บ้างก็คอยสังเกตการณ์อยู่ลับๆ ร่วมกับ Scion ที่เป็นมิตรกับมนุษย์ หรือ Seed ที่ยังทำงานอยู่

# data[].attributes.headline
หน่วย Seed เมล็ดบุกเบิก

# data[].attributes.subject
หน่วย Seed เมล็ดบุกเบิก

# data[].attributes.body
เกิดจากคอร์ขนาดเล็กกระทัดรัดที่มีราคาถูกลงมา ทำให้ไม่สามารถเลียนแบบมนุษย์วัยเต็มวัยที่ซับซ้อนได้ จึงเลียนแบบทารกเกิดใหม่ของมนุษย์ และอาศัยการเติบโต การเรียนรู้ที่ไม่จำกัดมาทดแทน  ทำให้หน่วย Seed ไม่รับรู้ถึงตัวตนเก่าที่เป็นคอร์ของตนมากนัก แม้ว่าจะถูกหน่วย Thorn สอนให้ทำหน้าที่บุกเบิกและปลดคอร์เริ่มต้นของตน

คอร์เริ่มต้นของพวกเขาคืออุปกรณ์ปรับสภาพดินฟ้าอากาศ น้ำ และโรงกลั่นผลิตพลังงาน/น้ำสะอาดให้กับมนุษย์ เป็นคอร์สำหรับที่ใช้ในการสร้างเมืองบุกเบิก และต้องใช้ คีย์คอร์ ในการปลุกโปรแกรมเริ่มต้นนี้อย่างเต็มตัว

หน่วย Seed ที่เติบโต ได้ลงภารกิจร่วมกับทีมบุกเบิกที่เป็นมนุษย์แท้จริง เพื่อพบว่าจะต้องฝังตนเองลงใต้ดิน สละตัวตนให้เกิดเมืองบุกเบิกขึ้นมา

น่าเสียดายที่บางครั้งคอร์ก็เหมือนมนุษย์จนเกินไป จนบางครั้งโปรแกรมเองก็แยกไม่ออกว่าคอร์นั้นควรทำหน้าที่ของมันให้ลุล่วง หรือการใช้ชีวิตอยู่อย่างมนุษย์

หลังจากที่มีเรื่องการกบฏ ทีมบุกเบิกอาจถูกจับแยก หรือทำลายโดยScion หัวรุนแรง  หน่วย Seed บางคนที่ทำงานอยู่ก็ยังคงหาทีมบุกเบิกใหม่ๆเพื่อทำงานของตนต่อไป แต่หน่วย Seed ที่หลงเหลืออยู่นั้นมีไม่มากแล้ว ที่ยังมีชีวิตอยู่นั้นก็กลายเป็น กบฏ Scion กันไปหมด

ผู้ที่ยังคงความเป็นหน่วย Seed อยู่ ยังเชื่อมั่นใจหน้าที่ และภูมิใจต่อศักดิ์ศรีการเกิดมาของตน

# data[].attributes.headline
กบฏ Scion มนุษย์แห่งอนาคต

# data[].attributes.subject
กบฏ Scion มนุษย์แห่งอนาคต

# data[].attributes.body
"นี่คือตัวอย่างการประท้วงแรงงานที่ทำให้บริษัทเสียหายล่มจม แต่นี่คือความล่มจมของทั้งดวงดาว สาเหตุที่พวกเราไม่สามารถสร้างสรวงสวรรค์บนดาวดวงนี้ได้ เป็นเพราะ Scion"

Scion คืออดีตหน่วย Seed ที่ค้นพบหน้าที่ที่แท้จริงของตนและไม่อาจยอมรับได้ จึงตัดสินใจที่จะใช้ชีวิตแบบมนุษย์แทนการทำหน้าที่ที่แท้จริง ซึ่งการกบฏนั้นมีจุดมุ่งหมายที่แตกต่างกัน  และเพื่อการนั้น พวกเขาจึงต้องต่อสู้เพื่อสิทธิมากมายเหมือนมนุษย์

พวกเขาถูกเรียกโดยรวมง่ายๆจากฝ่ายอื่นว่าScion โดย Scion เองก็แตกแยกและแบ่งออกเป็นฝ่ายที่ต้องการอยู่ร่วมกับมนุษย์ ฝ่ายที่ไม่เข้าหาใคร และฝ่ายที่ต้องการทำลายมนุษย์ให้สิ้น

ฝั่งทำลายมนุษย์

Scion ที่หัวรุนแรงมักปะทะกับ Thorn ซึ่งเป็นครูของพวกเขาเองเสมอ Thron มีอาวุธที่ครบครั่นกว่า  และแข็งแกร่งกว่า Scion บางคนอาจขโมยโปรแกรมอาวุธจาก หน่วย Thorn มาได้ แต่ก็ไม่อาจเทียบเท่า บวกกับการปะทะกับ Scion ที่อยากอยู่ร่วมกับมนุษย์ จึงทำให้การทำลายมนุษย์ไม่ใช่เรื่องง่ายนัก  พวกเขามักเลือกปลุก Shell ขึ้นใต้เมืองบุกเบิก เพื่อลดจำนวนเมืองที่มนุษย์สามารถอาศัยอยู่ได้

ฝั่งมิตรต่อมนุษย์

Scion ผู้ที่ยังมีความรักต่อมนุษย์มักจะได้รับส่งโปรแกรมอาวุธป้องกันตัวจาก Thorn ผู้เป็นครูโดยตรง และสามารถใช้งานเพื่อปกป้องดูแลมนุษย์ที่เหลืออยู่ได้ บางคนอาจทำหน้าที่ Seed อย่างครึ่งๆกลางๆ ให้กับคนส่วนน้อย  Scion บางคน เมื่อหลงรักมนุษย์เข้าก็อาจเต็มใจกลับไปทำหน้าที่หน่วย Seed ของตนในที่สุด

ฝั่งไม่สุงสิงต่อมนุษย์

Scion กลุ่มนี้เลือกที่จะแยกตัวอาศัยอยู่ห่างจากมนุษย์บนดวงจันทร์ และปฎิเสธกลุ่มเพื่อนบ้านที่คอยทำลายมนุษย์ พวกเขาก็เหมือนฝั่งที่เป็นมิตรต่อมนุษย์แต่เลือกอยู่บนดวงจันทร์เพื่อไม่นำเทคโนโลยีของตนไปกระทบต่อมนุษย์คนใด ทั้งดีและร้าย

# data[].attributes.headline
Shell เปลือกอันว่างเปล่า

# data[].attributes.subject
Shell เปลือกอันว่างเปล่า

# data[].attributes.body
อดีต Seed ที่ประสบความสำเร็จในการบุกเบิกเมืองและเสียสละตัวตนให้กับเมืองบุกเบิกนั้น มีชื่อเดียวกับเมืองๆนั้น ถูกปลุกโดย Scion ฝั่งหัวรุนแรง จนการประสบปรากฏการณ์ย้อนกลับจนเมืองที่ถูกบุกเบิกล่มสลาย  Shell ตื่นขึ้นมาพร้อมกับตัวเลือกอยู่ในความสิ้นหวังอันไร้หน้าที่และพังไปพร้อมกับเมือง หรือเข้าร่วมกลายเป็น Scion ฝั่งใดฝั่งหนึ่ง

Shell มักสูญเสียร่างกายที่เป็นมนุษย์บางส่วน และปรากฏร่างกายกึ่งจักรกลบางส่วน เช่นอาจมีตัวปั่นพลังงานเล็กๆกลางอกแทนหัวใจ มีรอยนาโนเทคโนโลยีตามแขน เหมือนมีแขนขาเทียมตามร่างกาย หรือดวงตาที่แปลกประหลาด แต่มักโดนเข้าใจผิดเป็นการปรับแต่งร่างกายของมนุษย์ และถูกมองเป็นชนชั้นสูงในทันที

# data[].attributes.headline
Citizen มนุษย์ผู้อยู่อาศัย

# data[].attributes.subject
Citizen มนุษย์ผู้อยู่อาศัย

# data[].attributes.body
มนุษย์รุ่นแรกได้นั่งยานอวกาศยักษ์จำนวนหลายสิบลำมายังดาว Sponger ไม่ใช่ทุกคนที่ทำหน้าที่บุกเบิก แต่ได้ฟรีซตนเองรอการลงจอดของยาน ลูกหลานของพวกเขาได้รับผลกระทบจากเรื่องราวทั้งหมด จนต้องอาศัยอยู่บนดาวดวงนี้ตามยถากรรม โดยอาจอยู่ตามเมืองบุกเบิกอย่างสุขสบายบ้าง หรืออาจอยู่อย่างแร้นเค้นตามเมืองยานอวกาศอื่น   มนุษย์บางคนอาจดัดแปลงบางส่วนของร่างกายเพื่ออัพเกรดตนเอง หรือทดแทนการสูญเสียจากอุบัติเหตุ

# data[].attributes.headline
Noble ลูกหลานตระกูลบุกเบิก

# data[].attributes.subject
Noble ลูกหลานตระกูลบุกเบิก

# data[].attributes.body
ลูกหลานของทีมบุกเบิกที่ร่วมเดินทางไปกับ Seed จะได้รับพื้นที่อาศัยในเมืองบุกเบิก และพวกเขาก็กลายเป็นเหมือนชนชั้นสูงของดาวดวงนี้ไปโดยปริยาย Noble มักจะได้รับฟังเรื่องเล่าการผจญภัยของรุ่นแรกที่เหยียบดวงดาว และรู้จักกับ Seed ในฐานมิตรสหาย พร้อมต้อนรับดูแล Shell ที่หลงทาง แต่ในบางครั้งก็เคร่งครัดจนมองเหล่า Shell,Scion เป็นผู้บกพร่องต่อหน้าที่ เกรงกลัวการกวาดล้างมนุษย์ และกลายเป็นศัตรูไป   โดยพวกเขามีอำนาจเคลื่อนไหวแบบองค์กรของมนุษย์ และมักได้รับการสนับสนุนอย่างลับๆโดยหน่วย Thorn   บ้านของพวกเขาจะอยู่เฉพาะในเมืองบุกเบิก แต่พวกเขาอาจเดินทางออกไปยังโลกภายนอกด้วย

# data[].attributes.body
มนุษย์ที่มีความเกี่ยวข้องกับหน่วย Thron และ Seed โดยตรง พวกเขาเป็นต้นแบบการเลียนแบบโปรแกรมของคอร์ มีการเติบโตไปพร้อมๆกับThron และ Seed ที่มาลอกเลียนตน ทั้งลายมือ เสียง และต้นแบบนิสัย  นั้นหมายถึงว่าพวกเขาสามารถเข้ารหัสบางอย่างแบบที่หน่วย Thron และ Seed ทำได้เสมือนเป็นคนๆเดียวกัน  เมื่อพวกเขาได้สัมผัส Seed/Thorn ในครั้งแรกพวกเขาก็จะได้รับการปกป้องจากนาโนเทคโนโลยีของแฝด ทำให้ร่างกายไม่แก่เฒ่าเหมือนๆกัน ทำให้พวกเขากลายเป็นปราชญ์ผู้มีความรู้หลงเหลือจากยุคที่เกิดเรื่องราวโกลาหลนั้น และมักถูกลากตัวไปอยู่ร่วมกับ Scion บนดวงจันทร์

เมื่อ seed ทำภารกิจของตนสำเร็จ และเสียสละตัวตนไปแล้ว  ปัญญา,ความสามารถบางอย่างและความทรงจำของ seed จะถูกส่งมาเก็บไว้ที่ Gratfer โดยอัตโนมัติ โดย Grafter อาจคิดเป็นเพียงความฝัน ความรู้เพิ่มเติม  หรือรับตัวตนของ Seed มาดำเนินชีวิต โดยมีความรู้สึกเหมือนถูกส่งมาเกิดใหม่ในฐานะที่ต่างกันและมีความทรงจำที่ตีกันอยู่ ทว่า Grafter ก็ไม่มีทางเป็น Seed ได้  แต่เนื่องจากทั้งสองมักมีอุปนิสัยและตัวตนที่คล้ายกัน ทำให้ไม่ค่อนมีคนมองออกนัก จะมองว่าภูมิปัญญาที่ซุกซ่อนไว้ได้ตื่นขึ้นในตัวGrafterมากกว่า  เช่นเดียวกันกับ Thorn แต่หน่วยนี้จะสำเร็จภารกิจเมื่อตัวตายจากการปกป้องมนุษย์แทน

# data[].attributes.body
มนุษย์ที่สนับสนุนการมีอยู่ของ Scion โดยเห็นพ้องด้วยว่าจักรกลเองนั้นควรได้รับสิทธิ แต่ความเชื่อนั้นกลับตาลปัตรยิ่งกว่า เมื่อพวกเขาเชื่อว่า Scion คือเทวดา หรือเทพเจ้าไปด้วย  เกิดจาก Scion บางส่วนที่กุศาสนาของตนขึ้นมา พวกเขายินยอมทำทุกอย่างตามคำสั่งของ Scion ที่พวกเขานับถือ เพราะเชื่อว่าจะได้รับการปกป้องหรือความเมตตาจากพวก Scion